## El Consell autoritza la renovació del contracte amb Dorna Sport per a la celebració del Gran Premi en el Circuit Ricardo Tormo

*** Es manté la celebració de la prova del Campionat del Món de Motociclisme a Cheste des de 2027 fins a 2031
* La duració del contracte serà de cinc anys i el pressupost base de licitació és de 80.232.165 euros**

El Ple del Consell ha autoritzat la renovació del contracte per a l’organització i promoció de la prova del Campionat del Món de Motociclisme en el Circuit Ricardo Tormo de Cheste en els anys 2027, 2028, 2029, 2030 i 2031.

En concret, el Circuit Ricardo Tormo contracta l’organització i la promoció de cinc esdeveniments pertanyents al Campionat del Món de la Federació Internacional de Motociclisme (FIM), conegut com a MotoGP, en la data fixada en el calendari Oficial del Campionat del Món, des de 2027 fins a 2031.

D’esta manera, es manté la celebració de la prova del Campionat del Món de Motociclisme que es disputa en el Circuit Ricardo Tormo des de 1999.

El contracte s’adjudicarà a l’única mercantil que pot resultar adjudicatària en virtut dels drets exclusius que ostenta Dorna Sports SL. La duració del contracte serà de cinc anys amb un pressupost total de 80.232.165 euros.

Fecha: 25/03/2025